SET ปิดบวก 9จุด รับปัจจัยตปท. หลังสหรัฐฯ-จีนจ่อเจรจาการค้ารอบใหม่ แนะติดตามGDP จันทร์หน้า
SET ปิดบวก 9จุด รับปัจจัยตปท. หลังสหรัฐฯ-จีนจ่อเจรจาการค้ารอบใหม่ แนะติดตามGDP จันทร์หน้า โดยดัชนีปิดตลาดวันนี้ ที่ระดับ 1,690.04 จุด เพิ่มขึ้น 9.08 จุด หรือ 0.54% มูลค่าการซื้อขาย 5.25 หมื่นล้านบาท
21 ส.ค. 2561

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,690.04 จุด เพิ่มขึ้น 9.08 จุด หรือ 0.54% มูลค่าการซื้อขาย 5.25 หมื่นล้านบาท
10 หุ้นดันดัชนีวันนี้

ด้าน นายวิจิตร อารยะพิศิษฐ ผู้อำนวยการฝ่ายวิจัย บล.เมย์แบงก์ กิมเอ็ง (ประเทศไทย) เปิดเผยกับ “ข่าวหุ้นธุรกิจออนไลน์” ว่าภาวะตลาดฯวันนี้รีบาวด์ขึ้นมา ตอบรับปัจจัยต่างประเทศ จากกรณีที่สหรัฐฯและจีน เตรียมเปิดเจรจาทางการค้า ทำให้ตลาดดีดกลับขึ้นมา อย่างไรก็ตาม การเจรจาทางการค้าในครั้งนี้ ไม่ใช่ครั้งแรก แต่เป็นครั้งที่ 4 ตลาดฯจึงยังคงต้องเผื่อใจ แต่คาดว่าตลาดฯจะเป็นภาพเช่นวันนี้ไปจรถึงกลางสัปดาห์หน้า โดยคาดว่าในช่วงระหว่างวันจันทร์-อังคาร นักลงทุนยังคงเข้าเก็งกำไรอยู่
อย่างไรก็ตาม หากนักลงทุนรับความเสี่ยงสูงได้ แนะนำให้เก้งกำไรในหุ้นกลุ่มธนาคาร โดยแนะนำเป็น SCB, KBANG, BBL พร้อมทั้งแนะนำในตัว STEC, BJC
สำหรับสัปดาห์หน้า แนะนำให้จับติดตามตัวเลข GDP ของสภาพัฒน์ที่จะออกมาในวันจันทร์ที่ 20 ส.ค.นี้ โดยหากตัวเลขออกมาดี ก็จะเป็นแรงส่งให้ดัชนีฯมีโอกาสที่จะขึ้นไปทดสอบที่ระดับ 1,706 จุดได้
พร้อมทั้งให้แนวรับสัปดาห์หน้าที่ 1,665 จุด แนวต้าน 1,706 จุด และจุดต่อไปที่ 1,720 จุด
 
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
PTT มูลค่าการซื้อขาย 3,649.12 ล้านบาท ปิดที่ 51.50 บาท เพิ่มขึ้น 1 บาท
CPALL มูลค่าการซื้อขาย 2,957.84 ล้านบาท ปิดที่ 69.75 บาท ลดลง 0.75 บาท
BEAUTY มูลค่าการซื้อขาย 2,739.50 ล้านบาท ปิดที่ 9.10 บาท เพิ่มขึ้น 0.25 บาท
SAWAD มูลค่าการซื้อขาย 2,117.49 ล้านบาท ปิดที่ 40.50 เพิ่มขึ้น 3.25 บาท
PTTGC  มูลค่าการซื้อขาย 1,819.65 ล้านบาท ปิดที่ 81.75 บาท เพิ่มขึ้น 1 บาท
 
ตลาดหุ้นเอเชีย
